Jimmy Savile

James Wilson Vincent «Jimmy» Savile (1926–2011) var en engelsk TV-personlighet. 

I ITV-dokumentar som ble sendt på fjernsyn i oktober 2012, ble den da avdøde Savile beskyldt for mangeårige seksuelle overgrep mot tenåringsjenter han kom i kontakt med. Dette førte til at Scotland Yard startet en utredning. Etter at utredningen ble innledet lot over 450 personer høre fra seg til politiet med anklager mot Savile.

 Liv og virke
 Et liv som kjendis 
Han var programleder for BBC-programmene Jim'll Fix It og Top of the Pops, og ble meget kjent og kjær gjennom sine programmer. Han var også kjent for sin støtte til forskjelligartet  velgjørenhet samt for pengeinnsamlinger, især til fordel for Stoke Mandeville Hospital, og han ble ofte beskrevet som filantrop.'Jim Fixes it for medical students The Guardian 14. juli 2009Paul Taylor, Popular Music Since 1955: A Critical Guide To The Literature (Mansell Pub., 1985). 

I 1983 tok statsminister Margaret Thatcher for første gang til orde for å slå Jimmy Savile til ridder. Dette ble avslått på bakgrunn av «uheldige avsløringer» der Savile skrøt til media av å ha hatt sex med kvinner han møtte gjennom sitt velgjørenhetsarbeid. Thatcher tok saken opp igjen bare måneder senere, men fikk til svar at Saviles oppførsel «neppe var glemt», og at han kanskje kom til «å utnytte en posisjon som ridder på en måte som vil bringe ordenen i vanry». I 1986 spurte Thatcher likevel hvor mye lenger Savile «ville bli forbigått», og i 1987 var svaret at å slå Savile til ridder «ikke ville tjene ridderordenen til ære i offentlighetens øyne». Kommisjonen fryktet «at hans livsstil - slik han selv fremstiller den - er slik at en utnevnelse ville sende et uheldig signal, når vi fremdeles kjemper med et AIDS-problem som truer med å forverre seg». 

Det er uklart hvorfor Savile likevel, etter gjentatte avslag, ble slått til ridder i 1990, noen uker etter at Thatcher gikk av som statsminister.«Thatcher lobbied for Savile knighthood despite warnings», BBC, 18. juli 2013 Han var regelmessig gjest hjemme hos henne, og feiret flere ganger nyttår hos Thatcher-familien.Cahal Milmo: «Revealed: Jimmy Savile's close friendship with Margaret Thatcher», the Independent 28. desember 2012 

I sin brevveksling med Savile brukte prins Charles ham som sin personlige rådgiver. 2. januar 1989 ba Charles kontoret sitt om å rådføre seg med Savile før møter. «Du er så flink til å forstå hva som setter folk i sving, og du er vidunderlig skeptisk og praktisk,» skrev prinsen til Savile i april 1990. «Kan du ta en kikk på dette utkastet og la meg vite hvordan du mener vi best kan nå frem til folk?» Savile utarbeidet Retningslinjer for medlemmer av kongehuset og deres ansatte, med råd om hvordan kongehuset skulle forholde seg i diverse situasjoner.Samantha Grindell: «Prince Charles once sought advice from late BBC star and sexual abuser Jimmy Savile», Insider  7. april 2022 Charles skal også ha rådført seg med ham om problemene i sitt ekteskap med prinsesse Diana, og sendt ham en eske sigarer og et par gullmansjetter da Savile fylte 80, med en takk for alt Savile angivelig «hadde gjort for landet». Prins Charles holdt minnetale for ham da Savile var død.Robert Booth: «Jimmy Savile caused concern with behaviour on visits to Prince Charles», the Guardian 29. oktober 2012

I motsetning til Charles var prinsesse Diana mistenksom overfor Savile, den eneste Charles ga tillatelse til å røyke hjemme hos dem. Han skal også ha blitt vurdert som fadder da prins Harry ble døpt.Richard Kay: «How Savile seduced the royals: As it's claimed he nearly became godfather to Harry», 1. juni 2015 Savile ble gravlagt i Scarborough i en kiste som angivelig var av gull. Imidlertid var den bare sprayet med gullmaling, men for sikkerhets skyld ble den likevel støpt inn i betong.«Sir Jimmy Savile's coffin encased in concrete», BBC 14. november 2011

Jimmy Savile døde i Leeds i en alder av 84 år den 29. oktober 2011.

 Granskning etter Saviles død
Han ble kjent internasjonalt etter sin død da han ble anklaget for å stå bak en lang rekke seksuelle overgrep mot mindreårige jenter og gutter over flere tiår. Politiet i Storbritannia mener Savile har vært en av de mest aktive seksualovergriperne mot barn i Storbritannia.   

Avsløringene førte blant annet til en granskning av BBCs rolle i saken, samt en rekke andre granskninger, og at Saviles æresbevisninger ble trukket tilbake. Familien kunngjorde at hans gravsten ville bli fjernet med tanke på «den virkningen den ville hatt på kirkegårdens verdighet og hellighet». En minneplate utenfor leiligheten hans i Scarborough ble også fjernet.«Jimmy Savile's grave to be dismantled in Scarborough», BBC 9. oktober 2012

I kjølvannet av Savile-affæren innledet britisk politi ytterligere undersøkelser under kodenavnet Operation Yewtree,Reanna Smith: «Who was found guilty in Operation Yewtree and is it still active?», Daily Mirror 24. august 2022 som førte til flere arrestasjoner og domfellelser av kjente briter, deriblant Gary Glitter.

 Referanser 

 Eksterne lenker 




Kategori:Britiske TV-programledere
Kategori:Personer fra Leeds
Kategori:Knights Bachelor
Kategori:Order of the British Empire (OBE)